ร้านสเต็กอยู่ด้านขวามือ เมื่อเลี้ยวเข้าซอยลาดพร้าว101มาเรื่อยๆ ส่วนที่จอดรถเยื้องๆกับร้านอยู่ฝั่งตรงกันข้ามค่ะ มาถึงร้าน 6โมงเย็นกว่าๆก็พอมีลูกค้าแต่ไม่เยอะมาก รอคิวประมาณ 3 โต๊ะค่ะ

อาหารที่สั่งก็เป็นเมนูที่ดูจากเพจของร้านแบ้วก็ Wongnai ที่อยากลองคือเมนูสเต็กปราบเซียน ราคา 599 บาท จะมีเนื้อไก่ เนื้อหมู เนื้อวัว ซี่โครง ปลาชุดแป้งทอด เบอร์เกอร์ เฟรนฟรายน์ ไส้กรอก ขนมปังทาเนย หอมทอดและสลัด เสิร์ฟมาในถาดเดียวกัน ส่วนอีกชุดนึงที่เป็นเมนูแนะนำราคา 699 บาท มีเนื้ออยู่3ชิ้นใหญ่ เป็นขาหมูเยอรมัน ส่วนอีก2ชิ้นเดาจากรูปว่าน่าจะเป็น พอร์คช้อพกับซี่โครงซอสบาร์บีคิว(ไม่ได้สั่งน๊า) ????.. วันนี้มากัน5 คนสั่งแค่ปราบเซียน 599 กับผักโขมอบชีสละกัน กำลังพอดีๆไม่อิ่มมากไป

- ขนาดชิ้นเนื้อสเต็กก็ตามรูปเลยนะคะ. ลองเอามือวัดดู ชิ้นไม่หนามากค่ะหนาประมาณนิ้วก้อยเห็นจะได้ ลองชิมทุกเนื้อน้ำหมักรสชาติคล้ายกัน "ออกหวาน คือรสชาติไทยอ่ะค่ะ เหมือนในกระทู้นึงได้กล่าวไว้" ความรู้สึกคือรสชาติยังไม่โดนนะคะ มันดูเลี่ยนไปหมด เมื่อทานกันซอสที่ร้านให้มา3ซอส. พอเติมซอสมะเขือเทศก็ยิ่งหวานหนักไปอีกกกกกกกกก รู้สึกทานได้ไม่กี่คำก็ไม่ไหวซะแล้ว เลี่ยนไปไม่มีอะไรตัดเลย อาจจะถูกปากคนที่ชอบสเต็กน้ำเกรวี่สไตล์ไทยนะคะ ทั้งตัวซี่โครงเองก็หมักและอบจนเนื้อติดใช้มีดเลาะทานได้ง่าย แต่รสชาติก็หวานอยู่ดี ???? แฮ่ๆ ..โดยส่วนตัวแล้วไม่ชอบรสชาติแบบนี้อ่ะค่ะ

- สลัดผักที่เสริฟ์มาในถาดนี้ก็รสชาติคล้ายน้ำราดเมโยเนสที่เป็นสำเร็จ อารมณ์ว่ายี่ห้อสุขุมยังไงยังงั้น ฉะนั้นไม่ต้องถามถึงรสชาติเลยค่ะ หวาน+มันมาก่อนเลย 2 คำเท่านั้นพอ

- ผักโขมอบชีสร้อนๆ ตามมาเสริฟช้าหน่อยเพราะว่าเด็กในร้านลืม ???? ก็เลยกินหลังสุดปิดท้าย ทานได้2คำค่ะ ก็พอทานได้ แต่ถามพี่สาว เค้าว่าอร่อยดีใช้ได้.. 

- บรรยากาศร้าน ค่อนข้างอบอ้าวนิดนึงนะคะ หลังคาไม่สูงโปร่งมาก พยายามเลือกที่นั่งหน้าพัดลมก่อนเพราะว่าร้อนเหนียวมาก แต่พอทนได้ค่ะ มีพัดลมอยู่2-3ตัว โซนที่นั่งด้านหลังไม่ค่อยมีไฟ มาค่ำหน่อยถ่ายรูป(จากมือถือ)ไม่ค่อยได้ แฮ่ๆ ภาพก็ปรับสว่างตามที่เห็นค่ะ

:. สรุปที่มาลองตามความอยากของคุณสามีก็เสร็จสิ้นละค่ะ จานยักษ์ใหญ่ปราบเซียนเอาอยู่ เน้นปริมาณแต่ไม่เน้นรสชาติก็พอทานได้ค่ะ ส่วนตัวไม่ชอบความหวานนำเลยไม่ค่อยถูกปาก เหมาะกับคนที่เน้นหนัก เน้นเนื้อเต็มๆคำอยากลองของใหม่ เก๋ไก๋อยากถ่ายรูปน่าจะโอเคค่ะ ????????